दार्जिलिंग में फुटओवर ब्रिज गिरने से 27 की मौत  
दार्जिलिंग के पास बिजानबारी में एक पुराना लकड़ी का बना पुल टूटने से कम से कम 27 लोगों की मौत हो गई और 55 घायल हो गए।
दार्जिलिंग के पास बिजानबारी में एक पुराना लकड़ी का बना पुल टूटने से कम से कम 27 लोगों की मौत हो गई और 55 घायल हो गए।  यह पुल 18 सितंबर को आए भूकंप में कमजोर हो गया था। इस पर गोरखा जनमुक्ति मोर्चा की एक बैठक के लिए बड़ी संख्या में लोगों के एकत्र होने के कारण यह टूट गया।  मुख्यमंत्री ममता बनर्जी ने कहा कि एंबुलेंस घटना स्थल को रवाना हो गई है और नार्थ बंगाल मेडिकल कॉलेज को घायलों की चिकित्सा के लिए उचित व्यवस्था करने के निर्देश दिए गए हैं। उन्होंने कहा, दार्जिलिंग जिला प्रशासन और जीजेएम मिलकर इस स्थिति से निबटेंगे।